pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ .ลดแออัดโรงพยาบาล ผู้ป่วยรับยา 500 ร้านยา เครือข่าย 50 โรงพยาบาลใหญ่
วันพฤหัสบดีที่ 19 กันยายน 2562
สธ .ลดแออัดโรงพยาบาล ผู้ป่วยรับยา 500 ร้านยา เครือข่าย 50 โรงพยาบาลใหญ่
กระทรวงสาธารณสุข เชิญ 500 ร้านขายยาเครือข่ายโรงพยาบาล 50 แห่ง ชี้แจงแนวทางจ่ายยาให้ผู้ป่วยใกล้บ้าน ตามนโยบายลดความแออัดโรงพยาบาล ให้เป็นตามมาตรฐานสภาวิชาชีพ
กระทรวงสาธารณสุข เชิญ 500 ร้านขายยาเครือข่ายโรงพยาบาล 50 แห่ง ชี้แจงแนวทางจ่ายยาให้ผู้ป่วยใกล้บ้าน ตามนโยบายลดความแออัดโรงพยาบาล ให้เป็นตามมาตรฐานสภาวิชาชีพ
วันนี้ (19 กันยายน 2562) ที่โรงแรมมิราเคิล แกรนด์ คอนเวนชั่น นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข เป็นประธานเปิดการประชุมชี้แจงแนวทางการดําเนินงานลดความแออัดในโรงพยาบาลโดยร้านขายยาแผนปัจจุบัน (ข.ย.1) ตามนโยบายของรัฐมนตรีว่าการกระทรวงสาธารณสุข แก่ เภสัชกรห้องยา เภสัชกรร้านขายยา (ข.ย.1) โดยมีผู้บริหาร และเจ้าหน้าที่จากสํานักงานหลักประกันสุขภาพแห่งชาติสภาเภสัชกรรม สมาคมเภสัชกรรมชุมชน ร่วมประชุมจํานวนกว่า 500 คน
นายแพทย์ประพนธ์ กล่าวว่า รองนายกรัฐมนตรีและรัฐมนตรีว่าการกระทรวงสาธารณสุข มีนโยบายลดความแออัดของโรงพยาบาลสังกัดกระทรวงสาธารณสุข เพิ่มความสะดวกบริการประชาชน โดยให้ผู้ป่วยนําใบสั่งยารับยาที่ร้านยาแผนปัจจุบัน (ข.ย.1) ที่ได้มาตรฐาน GPP ของสํานักงานคณะกรรมการอาหารและยา มีการพัฒนาระบบบริการภายใต้ระบบหลักประกันสุขภาพแห่งชาติ และมีสภาวิชาชีพเภสัชกรรมเป็นผู้กํากับคุณภาพบริการร้านยา โดยจะนําร่องในร้านยา 500 แห่งทั่วประเทศ ที่เป็นเครือข่ายของโรงพยาบาลศูนย์/โรงพยาบาลทั่วไป 50 แห่ง และจะทยอยดําเนินการตั้งแต่ วันที่ 1 ตุลาคม 2562 ตามความพร้อมของโรงพยาบาล ซึ่งจะเพิ่มความปลอดภัยในการใช้ยา และลดการครอบครองยาเกินความจําเป็น
นายแพทย์ประพนธ์ กล่าวต่อว่า เงื่อนไขการรับบริการขึ้นอยู่กับความสมัครใจของผู้ป่วยเป็นหลัก ยาที่ผู้ป่วยได้รับจากร้านยาต้องเป็นตัวเดียวกันกับที่โรงพยาบาลจ่ายไว้เดิม เน้นผู้ป่วย 4 โรค คือ เบาหวาน ความดันโลหิตสูง โรคทางจิตเวช และหอบหืด โดยที่ผู้ป่วยไม่ต้องเสียค่าใช้จ่ายใดๆ เพิ่ม
ทั้งนี้ ปัจจุบันมีร้านยาที่ขึ้นทะเบียนตามมาตรฐาน GPP ของสํานักงานคณะกรรมการอาหารและยา (ร้านขายยา ข.ย.1) จํานวน 17,000 แห่ง ทั่วประเทศ (อ้างอิงจากสมาคมเภสัชกรรมชุมชน) หากร้านยาสนใจเข้าร่วมโครงการประสานงานได้ที่ โรงพยาบาลแม่ข่าย, กลุ่มงานคุ้มครองผู้บริโภค สํานักงานสาธารณสุขจังหวัด และ สํานักงานหลักประกันสุขภาพแห่งชาติเขต ในพื้นที่
********************************* 19 กันยายน 2562
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงศึกษาธิการฮ่องกง เยือนไทยในฐานะแขกของกระทรวงศึกษาธิการ ระหว่างวันที่ 19-20 กุมภาพันธ์ 2560
วันพุธที่ 22 กุมภาพันธ์ 2560
รัฐมนตรีว่าการกระทรวงศึกษาธิการฮ่องกง เยือนไทยในฐานะแขกของกระทรวงศึกษาธิการ ระหว่างวันที่ 19-20 กุมภาพันธ์ 2560
นายเอ็ดดี้ อึ๊ง (H.E. Mr. Eddie NG) รัฐมนตรีว่าการกระทรวงศึกษาธิการฮ่องกง เดินทางมาเยือนไทยในฐานะแขกของกระทรวงศึกษาธิการ ระหว่างวันที่ 19-20 กุมภาพันธ์ 2560 โดยเข้าพบหารือข้อราชการกับรัฐมนตรีว่าการกระทรวงศึกษาธิการ
ในโอกาสนี้ รัฐมนตรีว่าการกระทรวงศึกษาธิการ ได้กล่าวต้อนรับ นายเอ็ดดี้ อึ๊ง พร้อมทั้งกล่าวว่าฮ่องกงมีระบบการศึกษาที่ดีหลายด้านที่ไทยสามารถแลกเปลี่ยนประสบการณ์ที่เป็นประโยชน์ต่อการพัฒนาการศึกษาในหลายๆด้าน อาทิ การพัฒนาจริยธรรมและศีลธรรมในโรงเรียน การพัฒนาคุณภาพการศึกษา เนื่องจากฮ่องกงมีผลการประเมินผลการศึกษาของนักเรียน (Programme for International Students Assessment : PISA) อยู่ในลําดับสูงมากในทุกวิชา ซึ่งหากทั้งสองฝ่ายได้แลกเปลี่ยนประสบการณ์ระหว่างกันจะเป็นประโยชน์ต่อการพัฒนาการศึกษาเป็นอย่างยิ่ง
รัฐมนตรีว่าการกระทรวงศึกษาธิการฮ่องกง ได้กล่าวขอบคุณ โดยหวังว่าไทยและฮ่องกงจะขยายความร่วมมือด้านการศึกษาระหว่างกันอย่างเป็นรูปธรรมภายใต้บันทึกความเข้าใจว่าด้วยความร่วมมือด้านการศึกษาฉบับแรกเมื่อเดือนมกราคมที่ผ่านมา ในเบื้องต้น ฮ่องกงเสนอให้ทุนนักเรียนไทย ภายใต้นโยบาย“หนึ่งแถบหนึ่งเส้นทาง” (One Belt One Road Initiative) สําหรับศึกษาต่อในระดับปริญญาตรีในสถาบันการศึกษาของฮ่องกง โดยแต่ละทุนการศึกษาจะมีจํานวนเงินไม่เกิน ๑๒๐,๐๐๐ ดอลลาร์ฮ่องกงต่อปี (คิดเป็น ๕๕๐,๐๐๐ บาทต่อปี) และมีเงินสนับสนุนให้แก่นักเรียนที่มีปัญหาทางการเงินเป็นจํานวนไม่เกิน ๕๐,๐๐๐ ดอลลาร์ฮ่องกงต่อปี (คิดเป็น ๒๓๐,๐๐๐ บาทต่อปี)ทั้งนี้ ฮ่องกงจะประสานแจ้งรายละเอียดให้ทราบต่อไป
นอกจากนี้ รัฐมนตรีว่าการกระทรวงศึกษาธิการฮ่องกง ยังได้เสนอให้ไทยและฮ่องกงดําเนินโครงการโรงเรียนพี่โรงเรียนน้อง (Sister school) เพื่อเปิดโอกาสให้โรงเรียนไทยและฮ่องกงได้แลกเปลี่ยนประสบการณ์ด้านวิชาการระหว่างกัน ซึ่งในฮ่องกงได้เริ่มดําเนินการแล้วกว่า ๖๐๐ คู่ สําหรับความร่วมมือกับไทย อาจเริ่มต้นดําเนินการก่อน ๑๐ แห่ง และขยายจํานวนให้มากขึ้นในอนาคต
อนึ่ง นอกจากเข้าพบหารือกับรัฐมนตรีว่าการกระทรวงศึกษาธิการแล้ว ในช่วงเช้ารัฐมนตรีว่าการกระทรวงศึกษาธิการฮ่องกงยังได้เดินทางไปพบปะหารือความร่วมมือผู้บริหารของโรงเรียนเตรียมอุดมศึกษาและจุฬาลงกรณ์มหาวิทยาลัยด้วย
รัฐบาลไทย-ข่าวทำเนียบรัฐบาล-สำนักงานประกันสังคม ให้การรักษาผู้ประกันตนกลุ่มเสี่ยงและกลุ่มป่วยโควิด-19 เทียบเท่าสิทธิ 3 กองทุน [กระทรวงแรงงาน]
วันพฤหัสบดีที่ 9 เมษายน 2563
สํานักงานประกันสังคม ให้การรักษาผู้ประกันตนกลุ่มเสี่ยงและกลุ่มป่วยโควิด-19 เทียบเท่าสิทธิ 3 กองทุน [กระทรวงแรงงาน]
สํานักงานประกันสังคม ให้การรักษาผู้ประกันตนกลุ่มเสี่ยงและกลุ่มป่วยโควิด-19 เทียบเท่าสิทธิ 3 กองทุน
รัฐบาลไทย-ข่าวทำเนียบรัฐบาล-“คนร. ชุดใหม่ เห็นด้วยกับแผนแก้ไขปัญหาการบินไทยให้ผ่านวิกฤต”
วันพุธที่ 29 เมษายน 2563
“คนร. ชุดใหม่ เห็นด้วยกับแผนแก้ไขปัญหาการบินไทยให้ผ่านวิกฤต”
ผลการประชุม คนร.ครั้งที่ 1/2563 เมื่อวันที่ 29 เม.ย.2563 โดยมีนายกรัฐมนตรี เป็นประธาน ซึ่งการประชุม คนร. ครั้งนี้ถือเป็นการประชุมครั้งแรกของ คนร. ภายใต้พระราชบัญญัติการพัฒนาการกํากับดูแลและบริหารรัฐวิสาหกิจ พ.ศ.2562
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) ได้เปิดเผยผลการประชุมคณะกรรมการนโยบายรัฐวิสาหกิจ (คนร.) ครั้งที่ 1/2563 เมื่อวันที่ 29 เมษายน 2563 โดยมีพลเอกประยุทธ์ จันทร์โอชา นายกรัฐมนตรี เป็นประธาน ซึ่งการประชุม คนร. ครั้งนี้ถือเป็นการประชุมครั้งแรกของ คนร. ภายใต้พระราชบัญญัติการพัฒนาการกํากับดูแลและบริหารรัฐวิสาหกิจ พ.ศ. 2562 (พ.ร.บ. พัฒนารัฐวิสาหกิจฯ) โดย คนร. ตาม พ.ร.บ. พัฒนารัฐวิสาหกิจฯ นี้ มีหน้าที่สําคัญในการเสนอแนะนโยบายในการพัฒนาการกํากับดูแล และการแก้ไขปัญหารัฐวิสาหกิจ รวมทั้งจัดทําแผนพัฒนารัฐวิสาหกิจที่จะเป็นแผนที่กําหนดเป้าหมาย ทิศทาง และนโยบายให้แก่รัฐวิสาหกิจในภาพรวมฉบับแรกของประเทศไทย นอกจากนี้ คนร. ชุดนี้จะกํากับดูแลการดําเนินงานของรัฐวิสาหกิจผ่านระบบประเมินผลการดําเนินงานรัฐวิสาหกิจ และกําหนดแนวทางการกํากับดูแลกิจการที่ดีในรัฐวิสาหกิจ เพื่อให้การดําเนินงานของรัฐวิสาหกิจมีประสิทธิภาพ ประสิทธิผล โปร่งใส และตรวจสอบได้ สําหรับการประชุม คนร. ครั้งที่ 1/2563 นี้ ได้พิจารณาในเรื่องดังนี้
1. แต่งตั้งคณะอนุกรรมการ 2 ชุด เพื่อผลักดันงานเร่งด่วนของ คนร. ดังนี้
1.1 คณะอนุกรรมการจัดทําแผนพัฒนารัฐวิสาหกิจ โดยมีนายเทวินทร์ วงศ์วานิช เป็นประธานอนุกรรมการ เพื่อจัดทําร่างแผนพัฒนารัฐวิสาหกิจ
1.2 คณะอนุกรรมการกําหนดหลักเกณฑ์การประเมินผลการดําเนินงานรัฐวิสาหกิจ โดยมีปลัดกระทรวงการคลังเป็นประธานอนุกรรมการ เพื่อจัดทําร่างหลักเกณฑ์การประเมินผลการดําเนินงานรัฐวิสาหกิจ
2. พิจารณาแผนการแก้ไขปัญหาของบริษัท การบินไทย จํากัด (มหาชน) (บกท.) ที่ผ่านการพิจารณาของกระทรวงคมนาคมและกระทรวงการคลังมาแล้ว ซึ่ง คนร. เห็นด้วยในหลักการของแผนดังกล่าวที่จะช่วยแก้ไขปัญหาทั้งระยะสั้นและระยะยาวของ บกท. ภายใต้สถานการณ์ปัจจุบัน เพื่อให้ บกท. สามารถสนับสนุนยุทธศาสตร์การท่องเที่ยว การค้า และการลงทุนของประเทศได้อย่างยั่งยืน และได้มอบให้กระทรวงคมนาคมนําเสนอคณะรัฐมนตรีพิจารณาต่อไป
รัฐบาลไทย-ข่าวทำเนียบรัฐบาล-“บิ๊กอู๋” จับมือ ออท.กัมพูชา เพิ่มศูนย์ฯ - ชุดโมบาย หนุน จนท.เร่งพิสูจน์สัญชาติทันเวลา
วันพฤหัสบดีที่ 14 ธันวาคม 2560
“บิ๊กอู๋” จับมือ ออท.กัมพูชา เพิ่มศูนย์ฯ - ชุดโมบาย หนุน จนท.เร่งพิสูจน์สัญชาติทันเวลา
รมว.แรงงาน พร้อมด้วย ปลัดแรงงาน และ ออท.กัมพูชา ลงพื้นที่ตรวจเยี่ยมศูนย์พิสูจน์สัญชาติกัมพูชาของกรุงเทพมหานคร ณ ศูนย์การค้าอิมพีเรียล เวิลด์ ลาดพร้าว
รมว.แรงงาน พร้อมด้วย ปลัดแรงงาน และ ออท.กัมพูชา ลงพื้นที่ตรวจเยี่ยมศูนย์พิสูจน์สัญชาติกัมพูชาของกรุงเทพมหานคร ณ ศูนย์การค้าอิมพีเรียล เวิลด์ ลาดพร้าว ได้ข้อสรุป ทางการกัมพูชาเร่งจัดส่งหนังสือเดินทาง 1 แสนเล่มให้แล้วเสร็จ ปรับ สอท.กัมพูชาเป็นศูนย์พิสูจน์สัญชาติแรงงานกัมพูชาอีกแห่งหนึ่ง สนับสนุนเจ้าหน้าที่จัดระบบให้เกิดความคล่องตัว เพิ่มชุดโมบาย 4 ชุด ลั่น พบข้อร้องเรียนทุจริตลงโทษขั้นเด็ดขาด พบเบาะแสร้องเรียนได้ที่ ตู้ ปณ.1 ปณฝ.ดินแดง กทม. 10400 และสายด่วน 1506
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน และผู้บริหารระดับสูงกระทรวงแรงงาน เข้าตรวจเยี่ยมการดําเนินงานของศูนย์พิสูจน์สัญชาติกัมพูชาของกรุงเทพมหานคร ณ ศูนย์การค้าอิมพีเรียล เวิลด์ ลาดพร้าว ภายหลังการตรวจเยี่ยมได้หารือกับ H.E.Mr.Long Visalo เอกอัครราชทูตราชอาณาจักรกัมพูชาประจําประเทศไทย โดยกล่าวว่า วันนี้ได้ลงพื้นที่ตรวจสอบระบบการทํางานของศูนย์ฯ และได้ข้อสรุปจากการหารือร่วมกันในหลายประเด็น อาทิ1) ทางการกัมพูชาจะเร่งดําเนินการจัดส่งหนังสือเดินทาง (Passport) จํานวน 100,000 เล่ม ให้แล้วเสร็จ 2) ปรับสถานทูตกัมพูชาประจําประเทศไทยให้เป็นสถานที่เพื่อให้บริการพิสูจน์สัญชาติแรงงานกัมพูชาของกรุงเทพมหานครเพิ่มอีกแห่งหนึ่ง นอกจากศูนย์ฯ อิมพีเรียล เวิลด์ ลาดพร้าว 3) มอบหมายให้กรมการจัดหางาน กระทรวงแรงงาน สํานักงานตํารวจตรวจคนเข้าเมือง (ต.ม.) สนับสนุนเจ้าหน้าที่เข้าไปร่วมบริหารจัดการให้ระบบการทํางานของศูนย์พิสูจน์สัญชาติกัมพูชาทั้งศูนย์ฯ จ.ระยอง สงขลา และอิมพีเรียล เวิลด์ ลาดพร้าว กรุงเทพมหานคร มีความคล่องตัวมากยิ่งขึ้น 4) สถานทูตกัมพูชาเพิ่มชุดโมบายจากเดิม 2 เป็น4 ชุด เพื่ออํานวยความสะดวกสถานประกอบการในจังหวัดที่มีแรงงานกัมพูชาจํานวนมาก ซึ่งกระทรวงแรงงานและ ต.ม.จะเข้าไปจัดระบบให้มีความคล่องตัวมากยิ่งขึ้น
พล.ต.อ.อดุลย์ฯ กล่าวต่อว่า กรณีที่มีผู้ประกอบการได้รับผลกระทบเนื่องจากแรงงานที่มารอตรวจสัญชาติบดบังบริเวณหน้าร้านของศูนย์ฯ อิมพีเรียล ลาดพร้าวนั้น กระทรวงแรงงานได้ประสานการทํางานร่วมกับทางการกัมพูชาแล้วเพื่อจัดระเบียบให้ดีขึ้น ทั้งนี้ รมว.แรงงาน เน้นย้ําว่าจะนําข้อร้องเรียนจากประชาชนมาปรับปรุงระบบ หากพบการทุจริตจะมีมาตรการลงโทษขั้นเด็ดขาด โดยกระทรวงแรงงานได้เปิด ตู้ ปณ. 1 ปณฝ.ดินแดง กทม. 10400 และสายด่วน 1506 รับเรื่องร้องเรียนจากทุกฝ่าย
--------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
14 ธันวาคม 2560
รัฐบาลไทย-ข่าวทำเนียบรัฐบาล-นายกรัฐมนตรีมีกำหนดการเดินทางเยือนราชอาณาจักรบาห์เรนอย่างเป็นทางการ
วันพุธที่ 19 เมษายน 2560
นายกรัฐมนตรีมีกําหนดการเดินทางเยือนราชอาณาจักรบาห์เรนอย่างเป็นทางการ
นายกรัฐมนตรีมีกําหนดการเดินทางเยือนราชอาณาจักรบาห์เรนอย่างเป็นทางการ
พลโท วีรชน สุคนธปฏิภาค รองโฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรี พร้อมด้วยคณะบุคคลสําคัญประกอบด้วย นายดอน ปรมัตถ์วินัย รัฐมนตรีว่าการกระทรวงการต่างประเทศ นางอภิรดี ตันตราภรณ์ รัฐมนตรีว่าการกระทรวงพาณิชย์ พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์ และ นายแพทย์ ปิยะสกล สกลสัตยาทร รัฐมนตรีว่าการกระทรวงสาธารณสุข มีกําหนดเดินทางเยือนราชอาณาจักรบาห์เรนอย่างเป็นทางการ ระหว่างวันที่ 24-26 เมษายน 2560
การเยือนราชอาณาจักรบาห์เรนครั้งนี้นับเป็นประเทศแรกในภูมิภาคตะวันออกกลางที่นายกรัฐมนตรีจะเดินทางเยือน และถือเป็นโอกาสดี เนื่องจากปี 2560 เป็นปีครบรอบ 40 ปี ของการสถาปนาความสัมพันธ์ทางการทูตระหว่างไทยและบาห์เรน
วัตถุประสงค์ของการเยือนครั้งนี้ เพื่อกระชับความสัมพันธ์ระหว่างไทยกับบาห์เรนและเพิ่มพูนความร่วมมือในมิติที่สําคัญ การผลักดันความร่วมมือที่สําคัญให้มีความคืบหน้า เช่น ด้านการเมืองและเศรษฐกิจ ด้านสาธารณสุข และด้านสังคม เป็นต้น โดยจะมีการหารือและแลกเปลี่ยนข้อคิดเห็นในประเด็นต่าง ๆ ในภูมิภาคของทั้งสองประเทศด้วย
ภารกิจสําคัญในการเยือนครั้งนี้ ได้แก่ การเข้าเฝ้าทูลละอองธุลีพระบาทสมเด็จพระราชาธิบดีฮามัด บิน อิซา อัล คอลิฟะห์ แห่งราชอาณาจักรบาห์เรน และหารือข้อราชการกับเจ้าชายคอลิฟะห์ บิน ซัลมาน อัล คอลิฟะห์ นายกรัฐมนตรีแห่งราชอาณาจักรบาห์เรน
ระหว่างการเยือนนายกรัฐมนตรีทั้งสองฝ่ายจะร่วมเป็นสักขีพยานการลงนามเอกสาร 3 ฉบับ ได้แก่ (1) บันทึกความเข้าใจระหว่างกระทรวงเกษตรและสหกรณ์แห่งราชอาณาจักรไทยและกระทรวงกิจการเทศบาลและผังเมืองแห่งราชอาณาจักรบาห์เรนว่าด้วยความร่วมมือด้านการเกษตร (2) พิธีสารแก้ไขอนุสัญญาระหว่างรัฐบาลแห่งราชอาณาจักรไทยและรัฐบาลแห่งราชอาณาจักรบาห์เรน เพื่อการเว้นการเก็บภาษีซ้อนและการป้องกันการเลี่ยงรัษฎากรในส่วนที่เกี่ยวกับภาษีเก็บจากเงินได้ และ (3) บันทึกความเข้าใจว่าด้วยความร่วมมือระหว่างมหาวิทยาลัยสงขลานครินทร์กับมหาวิทยาลัยบาห์เรน
กําหนดการเยือนราชอาณาจักรบาห์เรน มีรายละเอียดดังนี้
วันจันทร์ที่ 24 เมษายน 2560
14.10 น. - นายกรัฐมนตรีและคณะเดินทางออกจากท่าอากาศยานทหาร 2 (กองบิน 6)
17.30 น. - นายกรัฐมนตรีและคณะเดินทางถึงท่าอากาศยานนานาชาติกรุงมานามา
วันอังคารที่ 25 เมษายน 2560
11.00 น.   - เดินทางถึงพระราชวัง Al Gudaibiya
- พิธีต้อนรับอย่างเป็นทางการ (การเคารพธงชาติ และการตรวจแถวทหารกองเกียรติยศ)
11.15 น. - นายกรัฐมนตรีเข้าเฝ้าและหารือข้อราชการกับนายกรัฐมนตรีบาห์เรน
- นายกรัฐมนตรีและนายกรัฐมนตรีบาห์เรนเป็นสักขีพยานการลงนามบันทึกความเข้าใจ 3 ฉบับ
12.30 น. – นายกรัฐมนตรีเข้าร่วมงานเลี้ยงอาหารกลางวันที่นายกรัฐมนตรีแห่งราชอาณาจักรบาห์เรนทรงเป็นเจ้าภาพเพื่อเป็นเกียรติแก่นายกรัฐมนตรีและคณะ
ในช่วงบ่าย - นายกรัฐมนตรีเข้าเฝ้าฯ สมเด็จพระราชาธิบดีแห่งบาห์เรน
ในช่วงค่ํา - นายกรัฐมนตรีและคณะ เดินทางออกจากท่าอากาศยานนานาชาติ กรุงมานามาและจะเดินทางถึงประเทศไทยในวันพุธที่ 26 เมษายน 2560 เวลา 08.20 น. โดยประมาณ
**************
รัฐบาลไทย-ข่าวทำเนียบรัฐบาล-รมช.มนัญญา&nbsp;พาตะลุยสวนมะพร้าว&nbsp;ชมการเก็บมะพร้าวด้วยเครื่องจักร&nbsp;และไม้ไผ่ตามวิถีชาวบ้านพูดคุยเปิดใจเกษตรกรผู้เลี้ยงลิงหลังได้รับผลกระทบ
วันศุกร์ที่ 10 กรกฎาคม 2563
รมช.มนัญญาพาตะลุยสวนมะพร้าวชมการเก็บมะพร้าวด้วยเครื่องจักรและไม้ไผ่ตามวิถีชาวบ้านพูดคุยเปิดใจเกษตรกรผู้เลี้ยงลิงหลังได้รับผลกระทบ
รมช.มนัญญาพาตะลุยสวนมะพร้าวชมการเก็บมะพร้าวด้วยเครื่องจักรและไม้ไผ่ตามวิถีชาวบ้านพูดคุยเปิดใจเกษตรกรผู้เลี้ยงลิงหลังได้รับผลกระทบ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์พร้อมด้วยคณะที่ปรึกษาและนางสาวอิงอรปัญญากิจรองอธิบดีกรมวิชาการเกษตรรวมทั้งข้าราชการในสังกัดกระทรวงเกษตรและสหกรณ์ลงพื้นที่แปลงสวนมะพร้าวพร้อมชมการสาธิตการเก็บมะพร้าวด้วยเครื่องจักรและการเก็บด้วยไม้ไผ่ณสวนมะพร้าวหมู่บ้านท่ากระจายตําบลท่าชนะอําเภอท่าชนะจังหวัดสุราษฎร์ธานีโดยมีประเด็นพูดคุยถึงเรื่องการพัฒนาเมล็ดพันธุ์ของมะพร้าวพันธุ์เตี้ยให้เพียงพอต่อความต้องในตลาดจากนั้นเยี่ยมชมวิถีชาวบ้านสําหรับการเก็บเกี่ยวผลผลิตมะพร้าวมีการใช้อุปกรณ์ท่อนเหล็กยาวการใช้ไม้ไผ่ในการเก็บเกี่ยวในส่วนของลิงยังมีอยู่บ้างและเป็นส่วนน้อยที่เป็นวิถีชีวิตของชาวเกาะในอดีตจนถึงปัจจุบัน
รัฐมนตรีช่วยว่าการกระทรวงเกษตรและสหกรณ์กล่าวว่าวันนี้พามาเยี่ยมชมการเก็บมะพร้าวและชมวิถีชีวิตชาวบ้านเห็นได้เลยว่าแต่ละภูมิภาคมีวิถีชีวิตที่ต่างกันอย่างการเก็บมะพร้าวในภาคตะวันออกจะใช้เครื่องจักรเป็นหลักน้อยมากที่จะพบลิงเก็บเพราะการจะใช้ลิงเก็บนั้นต้องผ่านการฝึกฝนและมีค่าใช่จ่ายที่สูงจึงไม่เป็นที่นิยมส่วนในภาคใต้ใช้เครื่องจักรในการเก็บเช่นเดียวกันแต่ยังคงมีลิงเก็บอยู่บ้างซึ่งเป็นน้อยมากแล้วโดยการเลี้ยงลิงมีมาหลายร้อยปีตามวิถีชีวิตชาวเกาะชาวทะเลคือภูมิปัญญาของคนแต่ละในพื้นที่นั้นๆวันนี้ก็มาเห็นแล้วว่าลิงมีความปลอดภัยและการเลี้ยงดูของชาวสวนก็เลี้ยงด้วยความรักความเอ็นดูแต่ถ้าหากพบการทารุณสัตว์ประเทศไทยมีพระราชบัญญัติป้องกันการทารุณกรรมและการจัดสวัสดิภาพสัตว์(พ.ร.บ.คุ้มครองสัตว์)เข้าไปจัดการอยู่แล้วไม่นิ่งนอนใจ
ด้านชาวสวนผู้เลี้ยงลิงได้เปิดใจถึงกรณีอังกฤษมีการแบนผลิตภัณฑ์มะพร้าวเพราะมองว่าเป็นการใช้แรงงานลิงว่า "เราเลี้ยงลิงเป็นเหมือนคนในครอบครัวเราทานทุเรียนเราทานมังคุดเราทานอะไรลิงได้ทานอย่างนั้นอาบน้ําแต่งตัวให้ดูแลด้วยความรักและความเอ็นดูการเก็บมะพร้าวเป็นเพียงกิจกรรมและบางส่วนของเขาเหมือนคนเลี้ยงสัตว์อื่นๆทั่วไปบางบ้านเลี้ยงแมวเลี้ยงสุนัขพาออกไปวิ่งเล่นฝึกให้กระโดดยกมือการเลี้ยงลิงก็เช่นกันเราออกมาเก็บมะพร้าวพาเขามาด้วยเขาก็อยากปีนป่ายเล่นสนุกไม่เคยบังคับอยากเก็บก็เก็บของเขาเองวันนี้จึงต้องอธิบายขอให้ชาวโลกได้เข้าใจเกษตรชาวสวนมะพร้าวที่ได้รับผลกระทบหลายแสนครัวเรือน"
รัฐบาลไทย-ข่าวทำเนียบรัฐบาล-วราวุธ สั่งปิดอุทยานแห่งชาติและวนอุทยานทุกแห่งประเทศ หนึ่งในมาตรการควบคุมการการแพร่ระบาดของไวรัสโคโรนา 2019 (COVID-19) [กระทรวงทรัพยากรธรรมชาติและสิ่งแวดล้อม]
วันพุธที่ 25 มีนาคม 2563
วราวุธ สั่งปิดอุทยานแห่งชาติและวนอุทยานทุกแห่งประเทศ หนึ่งในมาตรการควบคุมการการแพร่ระบาดของไวรัสโคโรนา 2019 (COVID-19) [กระทรวงทรัพยากรธรรมชาติและสิ่งแวดล้อม]
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม จึงมีนโยบายให้ กรมอุทยานแห่งชาติ สัตว์ป่า และพันธุ์พืช ปิดการท่องเที่ยวในเขตอุทยานแห่งชาติและวนอุทยานทุกแห่ง เพื่อเป็นมาตรการในการควบคุมการแพร่ระบาดของโรคติดเชื้อไวรัสโคโรนา 2019
วราวุธ สั่งปิดอุทยานแห่งชาติและวนอุทยานทุกแห่งประเทศ หนึ่งในมาตรการควบคุมการการแพร่ระบาดของไวรัสโคโรนา 2019 (COVID-19)
จากสถานการณ์การแพร่ระบาดของไวรัสโคโรนา 2019 (COVID-19) ในปัจจุบัน ด้วยความตระหนักและความเป็นห่วงในความปลอดภัยสุขภาพประชาชนและเจ้าหน้าที่ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม จึงมีนโยบายให้ กรมอุทยานแห่งชาติ สัตว์ป่า และพันธุ์พืช ปิดการท่องเที่ยวในเขตอุทยานแห่งชาติและวนอุทยานทุกแห่ง เพื่อเป็นมาตรการในการควบคุมการแพร่ระบาดของโรคติดเชื้อไวรัสโคโรนา 2019 (COVID-19) โดยในช่วงระยะเวลา ของการปิดอุทยานแห่งชาตินี้ ขอให้อุทยานแห่งชาติทุกแห่งทําการปรับปรุง ฟื้นฟู ภูมิทัศน์ สถาปัตย์ ระบบนิเวศน์ และเตรียมความพร้อมในทุกๆ ด้าน เพื่อรองรับนักท่องเที่ยวภายหลังพ้นวิกฤติการระบาดของไวรัสโคโรนา 2019 (COVID-19)
กรมอุทยานแห่งชาติ สัตว์ป่า และพันธุ์พืช จึงได้ประกาศปิดการท่องเที่ยวในเขตอุทยานแห่งชาติและวนอุทยานทุกแห่ง ตั้งแต่วันที่ 25 มีนาคม 2563 นี้เป็นต้นไป จนกว่าสถานการณ์จะเข้าสู่สภาวการณ์ปกติ สําหรับนักท่องเที่ยวที่ได้จองที่พักอุทยานฯ ในเว็บไซต์ล่วงหน้า สามารถติดต่อขอคืนเงินหรือเลื่อนการจองที่พักได้ที่ เว็บไซต์ http://nps.dnp.go.th/ พร้อมแนบหลักฐานการชําระเงิน สําเนาบัตรประชาชน และหน้าสมุดบัญชีที่มีชื่อตรงกับผู้จอง สอบถามเพิ่มเติมติดต่อที่ฝ่ายที่พักและบริการ (ในวันเวลาราชการ) โทร 025610777 ต่อ 1719 หรือ 025620760
รัฐบาลไทย-ข่าวทำเนียบรัฐบาล-เริ่มแล้วกับงาน “SMART SME EXPO 2017” งานใหญ่แห่งปี อัดแน่นด้วยโอกาสธุรกิจ รวมหน่วยงานทุกภาคส่วนกว่า 30 หน่วยงาน พร้อมเลือกซื้อสินค้ากว่า 200 กิจการ
วันพฤหัสบดีที่ 29 มิถุนายน 2560
เริ่มแล้วกับงาน “SMART SME EXPO 2017” งานใหญ่แห่งปี อัดแน่นด้วยโอกาสธุรกิจ รวมหน่วยงานทุกภาคส่วนกว่า 30 หน่วยงาน พร้อมเลือกซื้อสินค้ากว่า 200 กิจการ
วันนี้ (29 มิถุนายน 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีเปิดงาน “SMART SME EXPO 2017” ณ ฮอลล์ 3-4 ศูนย์แสดงสินค้าและการประชุมอิมแพ็ค เมืองทองธานี
รัฐมนตรีว่าการกระทรวงอุตสาหกรรม กล่าวว่า การจัดงานในครั้งนี้ได้รับความร่วมมือและสนับสนุนจากหน่วยงานทุกภาคส่วนที่มีความเกี่ยวข้องกับ SMEs ทุกระดับในประเทศ มีการจองบูธของหน่วยงานภาครัฐ เอกชน สถาบันการเงิน และผู้ประกอบการ SMEs เกือบ 500 บูธ นับเป็นบูรณาการความร่วมมือเพื่อสร้างความเข้มแข็งให้กับผู้ประกอบการของไทย เร่งสร้างศักยภาพในการดําเนินธุรกิจ ผ่านโซลูชั่นต่างๆ อย่างครบวงจรจนกลายเป็น Total SMEs Solutions
นโยบายของรัฐบาลให้ความสําคัญต่อ SMEs ในทุกระดับ โดยกําหนดนโยบายและจัดสรรงบประมาณในการส่งเสริม สนับสนุน และพัฒนาสมรรถนะของ SMEs อย่างต่อเนื่อง เพื่อให้ SMEs มีนวัตกรรม ยกระดับมาตรฐานคุณภาพสินค้า สามารถแข่งขันได้ทั้งในและต่างประเทศ เชื่อว่างานนี้จะช่วยสนับสนุน SMEs ใหม่ๆ เพื่อสร้างชุมชน SMEs และช่วยพัฒนาผู้ประกอบการในการต่อยอดธุรกิจรูปแบบต่างๆ เพื่อให้เศรษฐกิจของประเทศเติบโตขึ้นอย่างเข้มแข็ง
รัฐบาลไทย-ข่าวทำเนียบรัฐบาล-สรรพกรขยายเวลาผู้ประกอบการยื่นผ่านระบบอินเทอร์เน็ต ลดความเสี่ยงโควิด-19
วันพฤหัสบดีที่ 21 พฤษภาคม 2563
สรรพกรขยายเวลาผู้ประกอบการยื่นผ่านระบบอินเทอร์เน็ต ลดความเสี่ยงโควิด-19
มีกําหนดการแบบไหนบ้างนะ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 26 เมษายน 2563
วันอาทิตย์ที่ 26 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 26 เมษายน 2563
สถานการณ์ผู้ติดเชื้อไวรัสโคโรนา 2019 ในประเทศไทย (25 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยกลับบ้านได้ 47 ราย กลับบ้านสะสม 2,594 ราย (คิดเป็นร้อยละ 88.7
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่26 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทย (25 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยกลับบ้านได้ 47 ราย กลับบ้านสะสม 2,594 ราย (คิดเป็นร้อยละ 88.77 ของผู้ป่วยทั้งหมด) ยังรักษาในโรงพยาบาล 277 ราย (คิดเป็นร้อยละ 9.48 ของผู้ป่วยทั้งหมด) เสียชีวิตรวม 51 รายผู้ป่วยรายใหม่ 15 ราย ทําให้มีผู้ป่วยสะสม 2,922 ราย
สําหรับผู้ป่วยรายใหม่รายงานวันนี้ 15 ราย (ลําดับที่ 2,908 – 2,922) จําแนกได้ดังนี้
เป็นผู้สัมผัสกับผู้ป่วยที่มีรายงานมาแล้ว4ราย (ทุกรายพบที่จังหวัดภูเก็ต)
เป็นผู้เดินทางไปสถานที่ชุมนุมชน เช่น ห้างสรรพสินค้า, ตลาดนัดสถานที่ท่องเที่ยว 3 ราย
อาชีพเสี่ยง 1 ราย (ขับรถโดยสารรับจ้าง)
จากการค้นหาผู้ป่วยเชิงรุกในชุมชน ที่จังหวัดยะลา 2 ราย
เดินทางมาจากต่างประเทศ เข้า State Quarantine 5 ราย (เดินทางจากสหรัฐอาหรับอิมิเรตส์ เข้า
State Quarantine ที่กรุงเทพฯ 4 ราย, เดินทางจากเนเธอร์แลนด์ เข้า State Quarantine ที่ชลบุรี 1 ราย)
วันนี้ ไม่มีรายงานผู้ป่วยที่เป็นบุคลากรทางการแพทย์ ต่อเนื่องเป็นวันที่ 8 แล้ว และไม่มีรายงานผู้เสียชีวิต
สําหรับสถานการณ์ทั่วโลกข้อมูลตั้งแต่วันที่ 5 มกราคม –26 เมษายน2563 (07.00 น.) พบผู้ป่วย 2,920,738 ราย เสียชีวิต 203,355 ราย ประเทศที่มีผู้ป่วยมาก 3 อันดับแรก คือ สหรัฐอเมริกาพบผู้ป่วย 960,651 ราย เสียชีวิต 54,256 รายสเปนพบผู้ป่วย 223,759 ราย เสียชีวิต 22,902 ราย และอิตาลีพบผู้ป่วย 195,351 ราย เสียชีวิต 26,384 ราย
******************************** 26 เมษายน 2563
***************************************
รัฐบาลไทย-ข่าวทำเนียบรัฐบาล-อาเซียน-เกาหลี ย้ำ 4 ผลลัพธ์สำคัญ “แน่นแฟ้น – เชื่อมโยงและยั่งยืน – มั่นคง – ครอบคลุม”
วันอังคารที่ 26 พฤศจิกายน 2562
อาเซียน-เกาหลี ย้ํา 4 ผลลัพธ์สําคัญ “แน่นแฟ้น – เชื่อมโยงและยั่งยืน – มั่นคง – ครอบคลุม”
อาเซียน-เกาหลี ย้ํา 4 ผลลัพธ์สําคัญ “แน่นแฟ้น – เชื่อมโยงและยั่งยืน – มั่นคง – ครอบคลุม”
วันนี้ (26 พฤศจิกายน 2562) เวลา 15.00 น. (ตามเวลาท้องถิ่นนครปูซาน) ณ อาคารการประชุม ศูนย์การประชุมและนิทรรศการนครปูซาน ภายหลังเสร็จสิ้นการประชุมมสุดยอดอาเซียน-สาธารณรัฐเกาหลี สมัยพิเศษ ครั้งที่ 3 พลเอกประยุทธ์ จันทร์โอชา นายกรัฐมนตรี และนายมุน แช-อิน ประธานาธิบดีสาธารณรัฐเกาหลี เป็นประธานร่วมในการแถลงข่าวผลการประชุม สรุปสาระสําคัญดังนี้
ผู้นําอาเซียนและสาธารณรัฐเกาหลีได้ร่วมรับรองถ้อยแถลงวิสัยทัศน์ร่วมอาเซียน-สาธารณรัฐเกาหลี เพื่อสันติภาพ ความเจริญรุ่งเรือง และความเป็นหุ้นส่วน เพื่อเป็นแนวทางในการดําเนินความสัมพันธ์ในอนาคตอาเซียนยินดีที่สาธารณรัฐเกาหลีสนับสนุนการดําเนินการตามเอกสารมุมมองอาเซียนต่ออินโด-แปซิฟิก (ASEAN Outlook on Indo-Pacific: AOIP) โดยมีผลลัพธ์ที่สําคัญของการประชุม ดังนี้
หนึ่ง อาเซียน-เกาหลีมุ่งมั่นที่จะกระชับความสัมพันธ์ ในฐานะหุ้นส่วนยุทธศาสตร์ให้แน่นแฟ้นยิ่งขึ้น ใน 3 ประเด็น ได้แก่ ความมั่นคงที่ยั่งยืนและความมั่นคงของมนุษย์ เศรษฐกิจที่ยั่งยืน และสังคมและวัฒนธรรมที่ยั่งยืน
สอง อาเซียน-เกาหลีเห็นพ้องใช้ประโยชน์จากความเป็นหุ้นส่วนเพื่อเสริมสร้างความเชื่อมโยง เพื่อให้เกิดความยั่งยืนในทุกมิติ ใน 3 ประเด็นสําคัญ การเพิ่มโอกาสทางเศรษฐกิจ การสร้างความเชื่อมโยงบนพื้นฐานของความเป็นหุ้นส่วนและการผสานความร่วมมือ โดยมุ่งเน้นการเชื่อมโยงยุทธศาสตร์ความเชื่อมโยงต่าง ๆ ทั้งในระดับภูมิภาคและอนุภูมิภาค และการลดผลกระทบเชิงลบที่อาจเกิดขึ้นจากการเสริมสร้างความเชื่อมโยง
สาม อาเซียน-เกาหลีเห็นพ้องใช้ประโยชน์จากโครงสร้างสถาปัตยกรรมในภูมิภาคที่เข้มแข็งและมีอาเซียนเป็นแกนกลาง ในการจัดการปัญหาระดับภูมิภาคและระดับโลก โดยสถานการณ์ในคาบสมุทรเกาหลีเป็นประเด็นที่ทั้งสองฝ่ายให้ความสําคัญ โดยผลักดันกระบวนการหารือและเสริมสร้างสันติภาพในคาบสมุทรเกาหลีที่มีพลวัต และหวังว่า ทุกฝ่ายจะปฏิบัติตามข้อมติคณะมนตรีความมั่นคงแห่งสหประชาชาติ และความตกลงอื่น ๆ ที่เกี่ยวข้องอย่างครบถ้วน
สี่ อาเซียน-เกาหลีพร้อมส่งเสริมความร่วมมือระหว่างกันให้ครอบคลุมสาขาต่าง ๆ มากขึ้น โดยในบริบทความสัมพันธ์ระดับทวิภาคีระหว่างไทยและสาธารณรัฐเกาหลี รัฐบาลทั้งสองได้ลงนามบันทึกความเข้าใจที่ครอบคลุมหลายด้าน ซึ่งจะเป็นปัจจัยสําคัญของการเสริมสร้างความสัมพันธ์ที่แน่นแฟ้นและครอบคลุมสาขาใหม่ ๆ เพิ่มมากขึ้น
******************************
รัฐบาลไทย-ข่าวทำเนียบรัฐบาล-“รองฯสมคิด” ตรวจงาน ก.อุตสาหกรรม ดัน SME สู่ 4.0
วันพุธที่ 4 เมษายน 2561
“รองฯสมคิด” ตรวจงาน ก.อุตสาหกรรม ดัน SME สู่ 4.0
รองนายกรัฐมนตรี เดินทางมาตรวจเยี่ยมกระทรวงอุตสาหกรรม ถึงความก้าวหน้ามาตรการขับเคลื่อน SME สู่ 4.0 และการขับเคลื่อน S-Curve ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
“รองฯสมคิด” ตรวจงาน ก.อุตสาหกรรม ดัน SME สู่ 4.0
วันนี้ (4 เมษายน 2561) นายสมคิด จาตุศรีพิทักษ์ รองนายกรัฐมนตรี เดินทางมาตรวจเยี่ยมกระทรวงอุตสาหกรรม ถึงความก้าวหน้ามาตรการขับเคลื่อน SME สู่ 4.0 และการขับเคลื่อน S-Curve ของกระทรวงอุตสาหกรรมที่ได้ดําเนินการตามแนวทางของรัฐบาล โดยมีนายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม และนายพสุ โลหารชุน ปลัดกระทรวงอุตสาหกรรม ให้การต้อนรับ ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
สําหรับการพัฒนากระทรวงอุตสาหกรรม 4.0 ขณะนี้ได้ดําเนินการเชื่อมโยงหน่วยงานต่างๆ ภายใต้สังกัดกระทรวงอุตสาหกรรมทั้งหมด ให้รวมเป็น Big Data ผ่านระบบ i-Industry ที่ประชาชนสามารถใช้บริการด้วยบัตรประชาชน (Smart Card) โดยไม่ต้องใช้สําเนาบัตรประชาชน เพื่อเป็นการอํานวยความสะดวกให้แก่ประชาชน และยังได้เชื่อมโยงไปยังหน่วยงานที่เกี่ยวข้อง อาทิ กระทรวงมหาดไทย กระทรวงพาณิชย์ กระทรวงการต่างประเทศ